Svendborg Herreklub
Vedtægter

[bookmark: _Hlk511049721]		§ 1. Navn og hjemsted
 
Stk. 1.     Foreningens navn er Svendborg Herreklub.  Foreningen er stiftet den 18. januar 2018. 
Stk. 2.     Foreningens hjemsted er Svendborg Kommune. 
Stk. 3.     Foreningen er ikke en del af en anden organisation.
 
§ 2. Formål og værdigrundlag.
Stk. 1.     Foreningens formål er at: 
a) samle medlemmerne i et socialt forpligtende fællesskab, hvor man respekterer og tager ansvar for hinanden. 
b) bibringe medlemmerne inspiration, viden og holdninger inden for erhverv, kunst, videnskab og kultur gennem foredrag, indlæg, virksomhedsbesøg eller lignende.
Stk. 2.       Værdigrundlag:
Svendborg Herreklub bygger på troen på retfærdighed og sandhed, på barmhjertighed og omsorg og respekt, udtrykt i gensidig anerkendelse og sammenhold, fordi det er vigtigt i menneskelivet. 

Stk. 3.     Foreningen må ikke benyttes til politiske, religiøse eller erhvervsmæssige formål.
§ 3. Medlemskreds
[bookmark: _Hlk157160856]Stk. 1.     Som medlemmer kan optages enhver mand, som kan tilslutte sig vort værdigrundlag, og som kan godkendes af foreningens medlemmer. Medlemskabet er først gyldigt, når medlemmet har betalt kontingent. 

Stk. 2.     Bestyrelsen udarbejder optagelsesprocedurer, der skal godkendes af foreningens medlemmer på generalforsamlingen. 
Stk. 3.     Udmeldelse kan ske ved skriftlig henvendelse til kassereren med virkning fra udgangen af en kontingentperiode.
 Stk 3a.       Er et medlem forhindret i en periode at deltage i foreningens liv, kan vedkommende overføres som passivt medlem i 6 måneder. 
Medlemmet skal indenfor de 6 måneder meddele om, man ønsker at være aktiv igen ellers vil medlemmet blive betragtet, som udmeldt.
Stk. 4.     Medlemmerne betaler et af generalforsamlingen fastsat kontingent. Kontingentet opkræves forud og skal indbetales senest d. 15. i den førstkommende måned.
Stk. 5.     Ved medlems afgang fra foreningen tilbagebetales forudbetalt kontingent ikke.
[bookmark: _Hlk157161170]
Stk. 6.      Ekskludering af et medlem. Bestyrelsen udarbejder procedure herfor som generalforsamlingen godkender.


§ 4. Foreningens virke
 

Stk. 1.     Foreningens normale mødested er Svendborg kommune. 
Stk. 2.     Foreningens mødetid er torsdag i ulige uger i perioden september til maj.
 
Stk. 3.     Mødeindhold og –struktur vedtages af bestyrelsen. 
Stk. 4.     Forplejning ved møderne bestilles af bestyrelsen eller et udpeget udvalg. 
 
Stk. 5.     Evt. kommunikation til medlemmer foretages via sms, e-mail og vores hjemmeside.
Stk. 6.     Påklædning ved møderne er almindeligt pænt aftendress.
§ 5. Generalforsamlingen
 
Stk. 1.     Generalforsamlingen er foreningens højeste myndighed. 
Stk. 2.     Ordinær generalforsamling afholdes én gang årligt inden udgange af maj.  Generalforsamlingen indkaldes med mindst tre ugers varsel til medlemmerne med dagsorden og eventuelle forslag til vedtægtsændringer. 
Stk. 3.     Møde- og stemmeberettigede på generalforsamlingen er alle medlemmer, der senest ugedagen forinden har betalt forfaldent kontingent. Der kan ikke stemmes ved fuldmagt.
 
Stk. 4.     Dagsordenen for den ordinære generalforsamling skal mindst indeholde følgende punkter:
1.      Valg af dirigent
2.      Valg af stemmetællere
3.      Formandens beretning
4.      Regnskabsaflæggelse
5.      Behandling af indkomne forslag
6.      Valg af formand i ulige årstal.
7.      Valg af 4 bestyrelsesmedlemmer og 2 suppleant hvert år
8.      Valg af 1 revisor og 1 revisorsuppleant hvert år.
9.      Godkendelse af budget
10.    Fastsættelse af kontingent
11.    Eventuelt
 
Stk. 5.     Forslag, der ønskes behandlet på generalforsamlingen, skal være bestyrelsen i hænde senest 8 dage før generalforsamlingen. Forslag om vedtægtsændringer skal dog være bestyrelsen i hænde senest 4 uger forud for den ordinære generalforsamling. 
Stk. 6.     Generalforsamlingen ledes af en dirigent, der ikke må være medlem af bestyrelsen. 
Stk. 7.     Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning. Skriftlig afstemning anvendes, når det begæres af blot én mødedeltager. Ved personvalg, hvor der er foreslået flere end det antal, der skal vælges, foretages altid skriftlig afstemning. Ved sådanne personvalg anvendes reglen om simpelt flertal. 
 
§ 6. Ekstraordinær generalforsamling
 
Stk. 1.     Ekstraordinær generalforsamling kan afholdes, når bestyrelsen finder det nødvendigt, eller når mindst 1/3 af medlemmerne fremsætter skriftlig begrundet anmodning om det over for formanden. I sådanne tilfælde skal generalforsamlingen afholdes senest fire uger efter, at anmodningen er kommet til formandens kendskab. 
Stk. 2.     Indkaldelsesfristen for en ekstraordinær generalforsamling er 2 uger.
 
§ 7. Foreningens daglige ledelse
 
Stk. 1.     Foreningens daglige ledelse udgøres af bestyrelsen, der foruden formanden består af 4 medlemmer. 
Stk. 2.     Bestyrelsen leder foreningen i overensstemmelse med nærværende vedtægter og generalforsamlingens beslutninger. 
Stk. 3.     Senest 14 dage efter nyvalg til bestyrelsen afholdes konstituerende møde, hvor bestyrelsen vælger sekretær og kasserer. 
Stk. 4.     Bestyrelsen fastsætter i øvrigt selv sin forretningsorden. Den kan nedsætte underudvalg og arbejdsgrupper til varetagelse af afgrænsede opgaver.
 
Stk. 5.     Formanden indkalder og leder bestyrelsens møder. Indkaldelse sker skriftligt med angivelse af dagsorden. Møderne afholdes, når formanden skønner det nødvendigt, eller mindst tre medlemmer af bestyrelsen fremsætter ønske om det over for formanden. I sådanne tilfælde afholdes mødet senest 2 uger efter anmodningen er kommet til formandens kendskab.
 


§ 8. Økonomi, regnskab og revision
 
Stk. 1.     Foreningens regnskabsår går fra 1. januar til 31. december. 
Stk. 2.     Bestyrelsen er ansvarlig over for generalforsamlingen for budget samt regnskab. 
Stk. 3.     Foreningens regnskab føres af kassereren, der tillige fører foreningens medlemsregister.
Stk. 4.     Regnskabet revideres af den på generalforsamlingen valgte revisor.


§ 9. Tegningsregler og hæftelse

Stk. 1.    Foreningen tegnes udadtil ved underskrift af formanden og mindst et yderligere bestyrelsesmedlem i forening. Ved optagelse af lån og ved salg/pantsætning af fast ejendom tegnes foreningen af den samlede bestyrelse. 
Stk. 2    Optagelse af lån samt køb og salg af fast ejendom skal altid godkendes på generalforsamlingen.
Stk. 3.    Der påhviler ikke foreningens medlemmer nogen personlig hæftelse for de forpligtelser, der påhviler foreningen.
 
§ 10. Vedtægtsændringer
 
Stk. 1.   Disse vedtægter kan kun ændres med 2/3 flertal af de fremmødte på en generalforsamling, hvor ændringsforslaget fremgår af dagsordenen.
 
Stk. 2.  Vedtægtsændringerne træder i kraft med virkning fra den generalforsamling, de vedtages på.
 
§ 11. Opløsning
 
Stk. 1.  Opløsning af foreningen kan kun finde sted med 2/3 flertal af fremmødte på to hinanden følgende generalforsamlinger.
 
Stk. 2.  Foreningens formue skal i tilfælde af opløsning anvendes i overensstemmelse med de i § 2 fastsatte formål eller til andre almennyttige formål. Beslutning om den konkrete anvendelse af formuen træffes af den opløsende generalforsamling.
 
§ 12. Datering
 
Stk. 1.  Vedtaget på foreningens stiftende generalforsamling den 18. januar 2018 med rettelser vedr. regnskabsåret vedtaget på den ordinære generalforsamling den 24. september 2020.

Stk. 2. Revidere vedtægter vedtaget på ordinær generalforsamling d. 26. februar 2026







Torben Bjerregaard				Erik Potempa

